Hei! Tässä Sid Roth. Tervetuloa maailmaani, -
jossa on luonnollisesti yliluonnollista.
Kärsitkö ahdistuksesta, peloista, masennuksesta, painajaisista -
tai muunlaisista hyökkäyksistä?
Olet voinut tietämättäsi avata demonisen oven.
Vieraani näyttää, miten sulkea demoninen portaali -
ja avata taivaallinen ovi -
Eedenin puutarhan kaltaiseen ilmapiiriin. Seuraavaksi.
Sid Roth on tutkinut yli 40 vuotta yliluonnollisuuden outoa maailmaa.
Liity Sidin seuraan Yliluonnollista-ohjelmaan.
Tervetuloa, kunnianarvoisin vieraamme, Pyhä Henki.
Tee ohjelmasta luonnollisesti yliluonnollinen.
Vieraani Darren Stott näki lapsena yliluonnollisuutta säännöllisesti.
Tarkoitan enkeleistä demoniseen.
Sitten Darren tapasi hauskimman miehen, -
ja minä en liioittele, hauskimman miehen, jota maa päällään kantaa.
Tämä järkyttää suurinta osaa uskovista.
Kerro tästä hauskasta miehestä.
Kyllä. Näin lapsena unen.
Olin noin kahdeksanvuotias. Unessa oli lapsijoukko -
ja mies, joka hauskutti meitä lapsia. Ja me vain nauroimme ja nauroimme.
Minä heräsin. Silmistäni valui kyyneleitä.
Pitelin kylkiäni.
Kylkiini sattui kovasta nauramisesta.
Ja se mies oli Jeesus.
Hän puhui minulle vuosien päästä ja sanoi, että unessa -
minuun vuodatettiin ilo.
Hän sanoi, että kutsuni...
Olen pastori, mutta se ei ole perimmäinen kutsuni. Se on tehtäväni.
Kutsuni on aktivoida iloa ihmisten sydämessä.
Tajusin, että minulla on eri tehtäviä: toimia paimenena, auttaa ja opastaa.
Mutta minusta on ihanaa nähdä, miten rikkinäisten sydämiin syttyy taas ilo.
Ja sitä todella tarvitaan nyt.
Nyt jos koskaan sinun on aika alkaa toimia uudessa kutsumuksessasi.
Darren täyttyi Hengellä 14-vuotiaana.
Yliluonnollisuus vain voimistui.
Mutta tiedättehän, että olemassa on paholainen.
Sitten Darrenin vanhemmat erosivat ja pastori-isä astui sivuun.
Darren ikävä kyllä katkeroitui ja käänsi selkänsä Jumalalle.
Hän ei kokenut mitään yliluonnollista vuosiin.
Darren, mikä aktivoi yliluonnollisen elämässäsi uudelleen?
Kun äiti ja minä lähdimme seurakunnasta, jossa olin varttunut, -
se ei ollut vain seurakuntani. Se oli palatsini.
Isä ei ollut vain pastori. Hän oli kuin kuningas.
Minä olin kuin prinssi. Se oli identiteettini.
Jättäessäni sen paikan oli kuin olisin jättänyt kaikki lupaukset.
Kuvittele kaikki ne profetiat, -
ja moni katsojakin on saanut lupauksia Jumalalta.
Moni kokee, että jalkojen alta on vedetty matto.
Rikkinäisyyteni muuttui katkeruudeksi, -
ja katkeruus tyrehdytti yliluonnollisuuden elämässäni.
Mutta pastorini, naispastori, Gail pyysi minulta anteeksi.
Hän ei ollut tehnyt mitään väärin. Kun sanoin: "Saat anteeksi", -
anteeksianto avasi yliluonnollisuuden uudelleen.
Näin pian taas unen. Olin siinä jälleen seurakunnassa.
Lauloin ja johdin ylistystä.
Kun heräsin, lauloin laulua, jota en ollut aiemmin kuullut.
Herättyäni tajusin, että Jumala oli unessa antanut -
kaipuun palata seurakuntaan, johon olin vannonut olla palaamatta koskaan.
Pastori-isäsi seurakuntaan. - Isoisäni ja isäni.
Olin vannonut, ettei minusta tule sen pastoria.
Puhut paljon portaaleista. Mitä tarkoitat niillä?
Portaali on merkityksellinen juttu. Niitä on kaikkialla.
Portaaleja on jokaisessa elokuvassa ja kaupallisessa lastenkirjassa, -
sillä kaikki tietävät, että olemassa on yliluonnollisuus, johon voi päästä.
Itse asiassa Jeesus sanoi: "Minä olen portaali."
Jeesus sanoi: "Minä olen portaali, portti, ovi."
Ennen kuin tulin studioon, olin pukuhuoneessa.
Siirryin pukuhuoneesta lukitun oven kautta tähän studioon sinun luoksesi.
Se oli portaali. Kun joku tulee ovelle, se avataan.
Minut kutsuttiin sisään eteesi tämän pöydän ääreen.
Ja tiedätkö mitä? Jeesus tulee nyt ihmisten luo.
Tämän ohjelman aikana Jeesus tulee ovelle katsojien luo.
Hän koputtaa ovelle, avaa oven ja sanoo: "Lähde seikkailulle.
Nyt on aika palata alkuperäiselle seikkailulle, jota varten sinut loin."
Olet nähnyt todennettuja ihmeitä.
Tulit tänne yhden seurakuntalaisen kanssa.
Kerro hänestä ja anna hänen kertoa, mitä tapahtui.
Sinä sunnuntaina oli kova lumimyräkkä.
Jumalanpalvelukseen tuli vain kahdeksan ihmistä.
Mikään muu kirkko ei ollut auki. Tämä mies lapioi pihatiensä.
Siinä meni yli tunti. Hän ajoi kolme tuntia meille.
Hän oli epätoivoinen. En tuntenut häntä.
Annoin hänelle sanan ja rukoilin. Hän sanoi kokeneensa -
yhtä voimakkaan kosketuksen viimeksi Myles Munroen rukouksessa.
Hän kertoi olleensa kolme kuukautta aiemmin diabeettisessa koomassa.
Sanottiin, ettei hän enää palaisi kotiin.
Hänen testamenttinsa luettiin hänen kuultensa. Luultiin, ettei hän kuule.
Testamentti luettiin perheelle.
Hän sai testitulokset kaksi viikkoa sitten, -
ennen kuin me tulimme tänne.
Lääkäri vahvistaa. Hän kertoo, mitä lääkärit sanovat.
Se on ihme. Hänellä ei ole diabetesta.
Hän oli diabeettisessa koomassa. Lääkärit ovat ymmällään.
Wayne, kertoisitko lyhyesti, mitä tapahtui?
Olin sairaalassa kahdeksan päivää.
Lukemani oli 13.
Se on yli kaksinkertaisesti se, mikä kuuluu olla.
Sain insuliinia ja muuta.
Aloin ottaa niitä, mutta lukema vain huononi. Soitin lääkärille.
Sanoin, että tilani vain pahenee. Mutta tiedättekö mitä? Minä rukoilin.
Jonkun pitää hoitaa se, sillä lääkärit eivät pysty.
Lopetin lääkkeiden käytön. Minulla oli kolmen kuukauden kontrolli.
Menin kontrolliin. Lääkäri oli jo valmis kertomaan, että olin väärässä.
Hän tuli huoneeseen täristen.
Hän sanoi: "Tämä on mahdotonta."
Kysyin, oliko hän aiemmin nähnyt sellaista. Ei ollut.
Pyysin häntä kirjoittamaan sen paperille. Minulla on se tässä.
Hän sanoo: "En ole ikinä nähnyt tällaista."
Darren on nähnyt monia ihmeitä, varmennettuja ihmeitä, -
hänen yllään olevien avointen portaalien ja käytävien ansiosta.
Hän sanoo, että sinäkin voit elää saman taivaallisen portaalin alla.
Haluatko kuulla, miten? Palaamme hetken kuluttua.
Yliluonnollista-ohjelma jatkuu hetken kuluttua.
Kierrättävätkö vihollisen valheet sinua saman vuoren ympäri?
Saatko ahdistus- tai paniikkikohtauksia?
Kärsitkö painajaisista? Onko olo lyöty ja voimaton?
Kun tunnistat, miten portaalit toimivat, voit avata taivaallisia portaaleja, -
ja sulkea demonisia portaaleja.
Se on iso juttu. Nyt on aika varustautua -
ja alkaa varustaa muita näissä asioissa. Haluamme auttaa.
Yliluonnollista-ohjelma jatkuu.
Selitäpä, Darren, -
miksi Eedenin puutarhakin oli portaali.
Ehdottomasti. Kun tarkastelee lukua 1. Moos. 1, -
näkee taivaan ja maan yhdessä.
Eeden oli ensimmäinen portaali.
Se oli ensimmäinen silta, joka yhdisti taivaan ja maan.
Samoin jos tarkastelee Aadamia ja Eevaa, heistä tuli yhtä.
Kun he tekivät liiton, syntyi portaali, -
joka mahdollisti lisääntymisen.
Siksi kohtua vastaan hyökätään nyt niin kovin -
aborttien kautta maassamme.
Meidät on näet luotu Jumalan kuvaksi ja kaltaiseksi.
Kun kaksi ihmistä solmii liiton, avautuu portaali, -
josta Jumala lähettää Henkensä vanhempien DNA:han -
lisääntymistä varten. Lucifer pääsi käsiksi Eedeniin -
mutta ei naisen kohtuun. Eedenissä käytiin taistelu -
Aadamin ja Eevan portaalista, ja sitä varten heidät piti saada lankeamaan.
Ihmisten, mukaan lukien minun, on hyvin tärkeä ymmärtää, -
mitä avaimia liittyy näiden portaalien avaamiseen kaikkialla.
Ylläsi on portaali paitsi seurakunnassa myös kaikkialla muuallakin. Pidän siitä.
Tämän koko jutun takia... Olet varmaan joskus kuullut koronasta.
On siitä ollut puhetta.
Se sulki paitsi yritykset ja koulut se vei myös toivon.
Se tuli ryöstämään ihmiskunnalta -
uskon ja luottamuksen Jahve Elohimiin.
Ja juuri nyt on hyvin tärkeää, että toivo alkaisi palautua.
Toivo ja odotus ovat ilmenemisen äitejä.
Tarkoitan sitä, että kun menee ilmapiiriin, kuten tämä ohjelma, -
pitäisi aina odottaa, että avautuu portaali -
ja saa kutsun ihanaan, tuoreeseen ja uuteen kirkkauden dynamiikkaan.
Tämä on se kutsu, jossa Jeesus kutsuu meitä -
mennä juomaan sellaista viiniä, jota ei ole maistettu ennen.
Opetat mm. siitä, että pitää olla kyllin nöyrä -
pyytämään Jumalaa näyttämään alueet, -
joilla kaipaa parannuksentekoa. Meillä on sokeita pisteitä. Tarvitsemme apua.
Jos haluaa, että lukittu ovi...
Jos joku katsoja ei halua pääsyä Jumalan läsnäoloon, -
kerron, miten se onnistuu: ylpeys.
Jumala on ylpeitä vastaan.
Nöyryys on tärkeä kultainen avain -
Jumalan läsnäoloon pääsemiseen ihmeellisellä tavalla.
Kaikkien olisi tutkittava sydäntään tai pyydettävä Pyhää Henkeä -
paljastamaan ylpeyden sydämessä, jotta voisi tulla lasten kaltaiseksi.
Olemassa on merkkejä, joista tietää, -
että demonisia portaaleja on avautunut.
Darren opettaa siitä kattavasti uudessa audio-opetussarjassa.
Kerropa muutamasta.
Ja miten demonisia portaaleja voidaan sulkea?
Kehitimme tätä ohjelmaa varten mahtavan resurssin, -
jossa on luento demonisten portaalien sulkemisesta.
On tärkeää tunnistaa, -
että demoninen painostus vaikuttaa meihin voimakkaasti.
Puhelimemme ovat itse asiassa portaaleja.
Meillä on aivan uudenlainen pääsy eri maihin ja tietoihin.
Se sijoittaa meidät uusiksi. Puhelin on ovi. Niin ovat videopelitkin.
Pidin hiljattain kokouksen. Sinne tuli nuori mies, joka oli lähes rampa.
Hän oli kumarassa. Hänellä oli vakava skolioosi.
Kun aloimme rukoilla, hän alkoi vapautua.
Hänestä alkoi lähteä demoneita.
En ole ikinä nähnyt niin rampaa nuorta miestä
Hän vaivoin pystyi katsomaan silmiin.
Vapautumisprosessin aikana hänen selkärankansa napsahteli, -
ja hän alkoi suoristua.
Jumala paransi hänet kokonaan.
Kysyin, miten hän joutui sellaiseen kuntoon.
Hän kertoi, että hän oli alkanut pelata videopeliä.
Hänelle tuli peliriippuvuus.
Häneen oli pelin kautta mennyt jokin, joka oli alkanut rampauttaa häntä.
Jumalan tuli laskeutui hänen ylleen, ajoi sen pois ja paransi hänet.
Eikö ole mielenkiintoista, mitä tapahtuu, -
kun saastaiset henget lähtevät ja kehot uusiutuvat -
ja ottavat muodon, joiksi Jumala meidät loi?
Hän haluaa, ettei kukaan hukkuisi.
Siksi uskovien tulisi vaeltaa voittoisassa kristinuskossa -
vapaana demonisuudesta.
Pitää opettaa tunnistamaan demonit, jotta ne voidaan korvata.
Kerro esimerkki ovien sulkemisesta.
Yksi merkittävimmistä ja myös oma todistukseni on se, -
että katkeruus avasi valtavan oven demonisuudelle.
Se riisti identiteettini ja tarkoitukseni.
Mutta anteeksianto ja vain anteeksiannon julistaminen, -
vaikka en edes tiennyt, mitä se tarkoittaa, avasi sydämeni tietämättäni.
Yksi voimallisimmista asioista on kysyä Pyhältä Hengeltä: -
"Onko joku, jolle minun pitää antaa anteeksi?
Onko joku, jonka kasvojen tai nimen ajatteleminen vie iloni tai rauhani, -
ja kadotan Valtakunnan todellisuuden ja taajuuden?"
Jos tulee mieleen joku, annamme anteeksi, -
ja yliluonnollisuus alkaa avautua.
Se käy järkeeni oikein hyvin. Katkon jälkeen Darren rukoilee ja pyytää -
shalomin, rauhan, ja yliluonnollisen ilon taivaallisia portaaleja -
avautumaan sinun ja asuntosi yllä. Jatkamme hetken kuluttua.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Minua kiehtoo yksi osa opetuksestasi varmaankin koska olen juutalainen.
Se on shalom, 'rauha'. Mikä on shalom-portaali?
Ne, jotka ovat valtakunnassa, pitävät usein yhtä asiaa itsestään selvänä.
Se on shalom, rauha.
Emme tajua, että ihmisillä, jotka eivät ole kokeneet Jeshuan armoa, -
ei ole identiteetin syvää rauhan ja varmuuden tunnetta.
Meistä onkin mahtavaa avata shalom-portaaleja.
Teemme niin ihmisille, jotka eivät vielä usko Jeshuaan.
Olemme menneet kaduille.
Kerran olimme Lagunan rannoilla.
Aloimme kysyä ihmisiltä, -
haluaisivatko he kokea rauhan portaalin. Moni suostui.
Piirsimme jalalla hiekkaan ympyrän.
Sanomme aina: "Tämän rauhan saa Jeesuksen kautta. Sopiiko se?"
Suurimmalle osalle sopii. He eivät välitä.
He yrittävät löytää rauhaa vaikka millä tavalla.
Alamme rukoilla: "Jeesus, olet tervetullut."
Ihminen seisoo ympyrässä.
Eräs koditon mies alkoi nyyhkyttää.
Kerroin hänelle yksinkertaisen evankeliumin, ilosanoman.
Hän pyysi Jeesusta elämäänsä. Ihmisiä on raitistunut.
Tarkoitatko, että jos ihmiset, -
jotka katsovat tätä kotona tai yleisössä, -
ottavat Jeshuan rukouksessa vastaan ja sitten rukoilet, -
he kokevat shalom-portaalin?
Ja lisäksi jotkut, jotka eivät edes lausu sitä, kokevat sen.
Niin hän sanoi.
Mutta on parempi, että Jeesus on sisällä, -
kuin: "Missä olet, Jumala?" Oma kokemus Jumalasta on parempi -
kuin: "Uskon, koska olen kuullut lapsesta asti, että olet totta."
Ei. "Tämä on ikuinen elämä, jotta tunnette minut kokemuksellisesti."
Lausu ääneen tämä rukous ja tarkoita sitä parhaan kykysi mukaan: -
"Rakas Jumala, -
olen tosi pahoillani.
En pysty tähän yksin.
Tarvitsen apuasi.
Jeesus, pyydän Sinua olemaan Herrani ja Vapahtajani.
Tule asumaan sisimpääni.
Tule minulle todelliseksi.
Tarvitsen omaa kokemustani kanssasi."
Pyydä sitä heille.
Jeshua, kiitos, että olet Shalomin ruhtinas.
Olet Rauhanruhtinas.
Jokainen henki, joka ei ole linjassa Sinun Pyhän Henkesi kanssa, -
ja jokainen henkivalta, joka ei ole linjassa rauhasi kanssa, -
me nuhtelemme niitä valtoja, voimia -
ja sukupolvilta siirtyneitä ovia, jotka avattiin vuosikymmeniä sitten.
Ja Kristus Jeesus, kutsumme Sinut sisään.
Aivan niin. Rauhanruhtinas, -
väkevä Jumala, me kutsumme Sinut. Kyllä, kyllä. Sieltä Hän tulee.
Haluan, että näette Hänet. Osa näkee Hänet siten, että silmänne ovat auki.
Toiset taas... Ja voimme aistia Hänet kävelemässä studioon.
Vau, todellakin.
Hän kohtaa kasvoista kasvoihin, sydämeltä sydämelle.
Hän haluaa tehdä ja sanoa, minkä vain Hän voi tehdä ja sanoa.
Hän välittää sinusta. Hän rakastaa sinua todella paljon.
Hän haluaa eheyttää sinut ja kutsua sinut seikkailuun, -
jonka Hän alun perin tarkoitti elämällesi.
Aivan. Siinä Hän on, aivan edessäsi.
Kiitämme Sinua, Kuningas Jeesus.
Aamen ja aamen.
Voitko vielä nopeasti pyytää iloa?
Tarvitsemme iloa enemmän kuin koskaan.
Jotkut pohtivat itsemurhaa. Pyydä katsojille iloa.
Päästämme yliluonnollisen ilon valloilleen tässä hetkessä.
Juuri niin, juuri niin.
Läpimurtoilo, tule tässä hetkessä -
ja virvoita jokaista katsojaa.
Virvoita ja uudista.
Kalibroi uudelleen yliluonnollisella ilolla Jeshuan nimessä.
Aivan niin. Kiitos, Herra.
Kiitos, Herra. Kiitos, Herra.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Ensi viikolla: -
Hei, olen Cristina Baker. Olin ateisti. Jouduin kodittomaksi.
Olin päihderiippuvainen ja jouduin vankilaankin.
Jos olisit tuntenut minut silloin, et olisi uskonut, -
että voisin olla Jumalan käytössä. Mutta tänään jaan toivoa somessa.
Monia paranee, itsemurhilta vältytään ja ei-uskovat kokevat Jumalan -
ensi kertaa syvällisesti.
Katso seuraava Sid Rothin Yliluonnollista-jakso.
Kerron, miten astua pimeydestä Jumalan läsnäolon valkeuteen.
Lahjoituksesi ansiosta ohjelma näkyy Israelissa 28 kertaa viikossa -
ja maailman juutalaisille jaetaan evankelioivaa kirjaa.
Suomennos: Marianne Tenetz